钦定古今图书集成/明伦汇编/氏族典/第271卷 > 王昌世
## 钦定古今图书集成/明伦汇编/氏族典/第271卷 > 王昌世

按《万姓统谱》：“昌世字昭辅，鄞人；尚书应麟之子也。以
恩补承务郎。未及禄而宋社已墟，尚书公杜门不出，
朝夕坐堂上，取经史诸书，讲解论辨。昌世甫十岁，怡
怡听受无倦，殊闻异见，靡不究悉。尚书公所著述，昌
世搜辑考订，赞助为多。蓄书万卷，毁于火，露抄雪纂，
至忘寝食，书已复完尢。精于《易》筮，占验如神。性至孝”
友。